ΜΑΘΗΜΑ

ΘΡΗΣΚΕΥΤΙΚΕΣ ΜΕΙΟΝΟΤΗΤΕΣ

ΚΟΡΟΜΗΛΑ ΒΑΣΙΛΙΚΗ

ΕΠΙΣΚΕΨΗ ΣΤΟΥΣ ΜΑΡΤΥΡΕΣ ΤΟΥ ΙΕΧΩΒΑ

Το να ανήκεις σε μία μειονότητα σε τοποθετεί αυτόματα στο κοινωνικό περιθώριο, πόσο μάλλον όταν η μειονότητα αφορά την θρησκεία. Η θρησκεία ως γνωστό είναι θεμελιώδης θεσμός της κοινωνικής ζωής και παράγοντας κοινωνικής συνοχής και ταυτότητας, καθιστώντας πολλές φορές δύσκολη τη συνύπαρξή τους στα πλαίσια της κοινότητας

Μία από τις μειονοτικές θρησκείες αποτελούν και οι Μάρτυρες του Ιεχωβά, μία θρησκευτική ομάδα που αποφάσισα να επισκεφτώ την περασμένη Τετάρτη .

Απόγευμα Τετάρτης ώρα 7:30 βρίσκομαι έξω από το κτίριο των Μαρτύρων του Ιεχωβά με την αγωνία για το πώς θα δούνε εκείνοι εμένα. Η αλήθεια είναι ότι εκείνη την στιγμή ένοιωσα ότι αποτελούσα εγώ μειονότητα και όχι εκείνοι.

Το κτίριο ήταν φωτισμένο και στην είσοδο με υποδέχθηκαν δύο άτομα με ένα χαμόγελο και μια θερμή χειραψία που με έκανε να αισθανθώ άνετα.

Όταν μπήκα στην Αίθουσα της Βασιλείας (έτσι ονομάζουν την αίθουσα που γίνεται η τελετουργία )πέρασαν σχεδόν όλοι να με χαιρετήσουν λέγοντας το όνομά τους και δίνοντας το χέρι τους με πολύ εγκαρδιότητα.

Εντύπωση μου έκανε η χρήση της τεχνολογίας για να κάνουν την μελέτη τους και γενικά όλη η τελετή που ήταν σε απλή δημοτική γλώσσα και η συμμετοχή σχεδόν όλων όσων παρευρίσκονταν μέσα στην αίθουσα .

Το ενδιαφέρον μου κέντρισε ιδιαίτερα το γεγονός ότι έκαναν "μικρές θεατρικές παραστάσεις" για το πώς πρέπει να γίνεται ο προσηλυτισμός. Αφού τελείωσε η τελετή ξαναπέρασαν να με χαιρετήσουν και να με ρωτήσουν τις εντυπώσεις μου.